laion/Wikipedia-Exotic huggingface dataset:
অনিল কুমার গায়েন

অনিল কুমার গায়েন (ইংরেজি: /Anila kumāra gāẏēna/) (১ ফেব্রুয়ারি ১৯১৯ - ৭ ফেব্রুয়ারি ১৯৭৮) একজন ভারতীয় গণিতবিদ এবং পরিসংখ্যানবিদ, যিনি তার সহকর্মী রোনাল্ড ফিশারের সঙ্গে ফলিত পরিসংখ্যানের ক্ষেত্রে পিয়ারসন সহসম্বন্ধ গুণাঙ্ক নির্ণয়ের জন্য পরিচিত। তিনি কেমব্রিজ বিশ্ববিদ্যালয় থেকে হেনরি এলিস ড্যানিয়েলসের তত্ত্বাবধানে পিএইচডি লাভ করেন। তিনি রয়েল স্ট্যাটিস্টিকাল সোসাইটি এবং ক্যামব্রিজ ফিলোসফিকাল সোসাইটির ফেলো হিসাবে সম্মানিত হন। গায়েন ইন্ডিয়ান সায়েন্স কংগ্রেস অ্যাসোসিয়েশনের পরিসংখ্যান বিভাগের সভাপতি এবং তার পাশাপাশি ভারতীয় ইনস্টিটিউট অফ টেকনোলজির গণিত বিভাগের প্রধান ছিলেন। পরবর্তীকালে তিনি বাংলার নবজাগরণের বিখ্যাত সমাজসংস্কারক, ঈশ্বর চন্দ্র বিদ্যাসাগরের নামানুসারে বিদ্যাসাগর বিশ্ববিদ্যালয় প্রতিষ্ঠা করেন। অনিল কুমার গাইন পশ্চিমবঙ্গের পূর্ব মেদিনীপুর জেলার লক্ষ্মীগ্রামের গরিব বাঙালি পরিবারে জন্মগ্রহণ করেন।  তাঁর বাবার নাম জীবনকৃষ্ণ গায়েন ও মায়ের নাম পঞ্চমী দেবী। শৈশবকালে তাঁর বাবা মারা গেলে, তিনি এবং তার ভাইবোনেরা তার বিধবা মায়ের সঙ্গে অর্থনৈতিক কষ্টের মধ্যে দিয়ে বড়ো হন। তিনি একটি সাধারণ স্থানীয় বিদ্যালয়ে প্রাথমিক শিক্ষা গ্রহণ করেন। বিদ্যালয় শিক্ষার পর তিনি সুরেন্দ্রনাথ কলেজ থেকে গণিত অধ্যয়ন করার জন্য কলকাতায় যান, এরপর কলকাতা বিশ্ববিদ্যালয় থেকে স্নাতকোত্তর ডিগ্রি অর্জন করেন। ১৯৪৩ খ্রিস্টাব্দে তিনি ইউনিভার্সিটির গোল্ড মেডেলিস্ট হন। ১৯৪৭ খ্রিস্টাব্দে তিনি পিএইচডি লাভের জন্য ইংল্যান্ড ভ্রমণ করেন। গণিতের পরিসংখ্যানে  কেমব্রিজ বিশ্ববিদ্যালয় থেকে শিক্ষাগ্রহণকালে তিনি হেনরি এলিস ড্যানিয়েলসের তত্ত্বাবধানে তার বেশিরভাগ কাগজপত্র লেখেন। তিনি সেখানে স্যার রোনাল্ড ফিশারের সঙ্গে বন্ধুত্ব করেন এবং ফলিত পরিসংখ্যানের ক্ষেত্রে তার সঙ্গের বেশিরভাগ সময় কাটিয়েছিলেন। ভারতে ফিরে এসে তিনি ইন্ডিয়ান স্ট্যাটিস্টিক্যাল ইনস্টিটিউট এবং কলকাতা বিশ্ববিদ্যালয়ে পড়াশোনা শুরু করেন এবং অবশেষে খড়গপুরে ইন্ডিয়ান ইনস্টিটিউট অফ টেকনোলজিতে যোগ দেন, যেখানে তিনি তার বেশিরভাগ অবশিষ্ট কর্মজীবন কাটিয়েছিলেন। খড়গপুরে থাকাকালীন তিনি ন্যাশনাল কাউন্সিল ফর এডুকেশনাল রিসার্চ এন্ড ট্রেনিং (এনসিইআরটি) এর মতো শিক্ষা প্রকল্পগুলিতে কাজ শুরু করেন। শিক্ষা বিপ্লবের এই আগ্রহের ফলে অবশেষে বিদ্যাসাগর বিশ্ববিদ্যালয়ের সূচনা ঘটে। বিশ্ববিদ্যালয়টি বিশ্ববিদ্যালয় মঞ্জুরি কমিশন (ভারত) দ্বারা ১৯৮১ খ্রিস্টাব্দে আইন অনুযায়ী প্রতিষ্ঠিত হয়েছিল। বাংলায় শিক্ষা বিপ্লব করার প্রচেষ্টায় তিনি বাংলার নবজাগরণের একজন বিশিষ্ট পণ্ডিত ও শিক্ষিত ব্যক্তিত্ব হয়ে ওঠেন। ২০১২ খ্রিস্টাব্দে বিদ্যাসাগর বিশ্ববিদ্যালযয়ের উদুঅগে তাঁর অবদানকে সম্মান জানাতে অনিল কুমার গাইন মেমোরিয়াল লেকচার প্রতিষ্ঠিত হয়। Guha, Abhijit। "Forgotten Founder of a University"। Frontier Weekly। ১ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Prof. A.K. Gayen"। vidyasagar.ac.in। সংগ্রহের তারিখ ২০১৯-০৩-১৯।  "Frontier articles on Society & Politics"। web.archive.org। ২০১২-১০-০১। Archived from the original on ২০১২-১০-০১। সংগ্রহের তারিখ ২০১৯-০৩-১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) Guha, Abhijit। "Vidyasagar viswavidyalayer bismrita prothistata"। Vidyasagar viswavidyalayer bismrita prothistata (ইংরেজি ভাষায়)।  "Anil Kumar Gain"। veethi.com। সংগ্রহের তারিখ ২০১৯-০৩-১৯।
গ্লেন ক্লোজ

গ্লেন ক্লোজ (ইংরেজি: Glenn Close; জন্ম: ১৯ মার্চ ১৯৪৭) হলেন একজন মার্কিন অভিনেত্রী, গায়িকা ও প্রযোজক। তিনি একাধিক পুরস্কার ও সম্মাননা অর্জন করেছেন, তন্মধ্যে তিনটি টনি পুরস্কার, তিনটি গোল্ডেন গ্লোব পুরস্কার ও তিনটি প্রাইমটাইম এমি পুরস্কার। তিনি সাতটি একাডেমি পুরস্কারের মনোনয়ন লাভ করেছেন, এবং তিনি কোন পুরস্কার জয় না করে সর্বাধিক মনোনয়নের অধিকারী। ২০১৬ সালে আমেরিকান থিয়েটার হল অব ফেমে তার নাম অন্তর্ভুক্ত করা হয়। কানেটিকাটের গ্রিনউইচে জন্মগ্রহণকারী ক্লোজ উইলিয়াম অ্যান্ড ম্যারি কলেজ থেকে থিয়েটার ও নৃবিজ্ঞানে স্নাতক সম্পন্ন করেন। তিনি ১৯৭৪ সালে লাভ ফর লাভ মঞ্চনাটক দিয়ে পেশাদার অভিনয় জীবন শুরু করেন এবং ১৯৮০-এর দশকের শুরুর দিক পর্যন্ত নিউ ইয়র্ক মঞ্চে অভিনয় করেছেন। ব্রডওয়ে মঞ্চে তার অভিনীত কাজের মধ্যে রয়েছে বারনুম (১৯৮০) ও দ্য রিয়াল থিং (১৯৮৩), দ্বিতীয় কাজটির জন্য তিনি শ্রেষ্ঠ অভিনেত্রী বিভাগে টনি পুরস্কার অর্জন করেন। তার চলচ্চিত্রে অভিষেক ঘটে দ্য ওয়ার্ল্ড অ্যাকর্ডিং টু গার্প (১৯৮২) ছবি দিয়ে, এবং পরবর্তী কালে তিনি দ্য বিগ চিল (১৯৮৩) ও দ্য ন্যাচারাল (১৯৮৪)-এ পার্শ্ব চরিত্রে অভিনয় করেন, এই তিনটি ছবির জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। ক্লোজ ১৯৮০-এর দশকের শেষভাগে নিজেকে প্রধান অভিনেত্রী হিসেবে প্রতিষ্ঠিত করেন এবং ফ্যাটাল অ্যাট্রাকশন (১৯৮৭) ও ডেঞ্জারাস লিয়াজোঁ (১৯৮৮) চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ক্লোজ আরও দুটি টনি পুরস্কার অর্জন করেন ডেথ অ্যান্ড দ্য মেইডেন (১৯৯২) ও সানসেট বুলেভার (১৯৯৫) মঞ্চনাটকে অভিনয় করে। তিনি তার প্রথম প্রাইমটাইম এমি পুরস্কার অর্জন করেন ১৯৯৫ সালে টেলিভিশন চলচ্চিত্র সার্ভিং ইন সাইলেন্স: দ্য মার্গারেট ক্যামারমেয়ার স্টোরি-এ অভিনয় করে। ১৯৯০-এর দশক জুড়ে তিনি রিভার্সাল অব ফরচুন (১৯৯০), ওয়ান হানড্রেড ওয়ান ডালমাশিয়ান্স (১৯৯৬), ও এয়ার ফোর্স ওয়ান (১৯৯৭) চলচ্চিত্রে অভিনয় করে হলিউডে সফলতা অর্জন করেন। ২০০৩ সালে তিনি টেলিভিশন চলচ্চিত্র দ্য লায়ন ইন উইন্টার-এ এলিনয় চরিত্রে অভিনয় করে একটি গোল্ডেন গ্লোব পুরস্কার অর্জন করেন। ২০০৭ থেকে ২০১২ সালে ক্লোজ নাট্যধর্মী ধারাবাহিক ড্যামেজেস-এ প্যাটি হিউস চরিত্রে অভিনয় করে একটি গোল্ডেন গ্লোব পুরস্কার ও দুটি প্রাইমটাইম এমি পুরস্কার অর্জন করেন। ২০১৪ সালে তিনি ব্রডওয়ে মঞ্চে ফিরেন আ ডেলিকেট ব্যালেন্স-এ পুনরুজ্জীবিতকরণ নাটক দিয়ে। ২০১০-এর দশকে তিনি অ্যালবার্ট নবস (২০১১) ও দ্য ওয়াইফ (২০১৭) চলচ্চিত্রে অভিনয় করে শ্রেষ্ঠ অভিনেত্রী বিভাগে আরও দুটি একাডেমি পুরস্কারের মনোনয়ন লাভ করেন এবং দ্বিতীয় চলচ্চিত্রের জন্য সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন। "তাঁরা অস্কার পাননি!"। দৈনিক কালের কণ্ঠ। ২৩ ফেব্রুয়ারি ২০১৯। সংগ্রহের তারিখ ১৯ মার্চ ২০১৯।  "এক নজরে এবারের অস্কার মনোনয়ন"। দ্য ডেইলি স্টার। ২৩ জানুয়ারি ২০১৯। সংগ্রহের তারিখ ১৯ মার্চ ২০১৯।  "গ্লোন্ডেন গ্লোব সেরা রামি মালেক ও গ্লেন ক্লোজ"। দৈনিক যুগান্তর। ১০ জানুয়ারি ২০১৯। সংগ্রহের তারিখ ১৯ মার্চ ২০১৯।  উইকিমিডিয়া কমন্সে গ্লেন ক্লোজ সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে গ্লেন ক্লোজ (ইংরেজি) ইন্টারনেট ব্রডওয়ে ডেটাবেজে গ্লেন ক্লোজ (ইংরেজি) ইন্টারনেট মুভি ডেটাবেজে গ্লেন ক্লোজ  (ইংরেজি) বক্স অফিস মোজোতে গ্লেন ক্লোজ (ইংরেজি) রটেন টম্যাটোসে গ্লেন ক্লোজ (ইংরেজি)
শিশির কুমার মিত্র

শিশির কুমার মিত্র (২৪ অক্টোবর ১৮৯০- ১৩ আগস্ট ১৯৬৩) ছিলেন একজন ভারতীয় বাঙালি পদার্থবিদ। ভারতীয় উপমহাদেশে বেতার যোগাযোগ সম্পর্কিত গবেষণা প্রতিষ্ঠান ও প্রাতিষ্ঠানিক শিক্ষাদান শুরু হয় ডক্টর শিশির কুমার মিত্রের হাত ধরে। শিশিরকুমার মিত্র কলকাতার হুগলি জেলার কোন্নগর শহরতলিতে জন্মগ্রহণ করেন। তিনি জয়কৃষ্ণ মিত্রের তৃতীয় পুত্র। ডক্টর মিত্রের জন্মের সময়ে তিনি বিদ্যালয়ে শিক্ষকতা করতেন। তার মাতা শরত্কুমারী দেবী ছিলেনএকজন মেডিকেল ছাত্রী। কলকাতায় থাকাকালীন, জয়কৃষ্ণ অনেক বিশিষ্ট পণ্ডিত, বিশেষত ঈশ্বর চন্দ্র বিদ্যাসাগর এবং বিপিন চন্দ্র পালের সাথে পরিচিত হন। কলকাতায় এসে জয়কৃষ্ণ ক্যাম্পবেল মেডিকেল কলেজের ছাত্র হিসেবে তার স্ত্রীকে ভর্তি করে দেন। ১৮৯২ খ্রিষ্টাব্দে শরত্কুমারী চিকিৎসক হিসাবে যোগ্যতা অর্জন করেন এবং ভাগালপুর নগরের লেডি ডাফরিন হাসপাতালে ভর্তি হন। কলকাতা বিশ্ববিদ্যালয় ত্যাগ করার পর পরিবারকে সমর্থন করার জন্য ডক্টর মিত্র তার প্রাক্তন কলেজ টি টি এন এন কলেজের লেকচারার হিসেবে নিযুক্ত হন। ১৯১২ সালে প্রেসিডেন্সি কলেজ থেকে স্নাতকোত্তর পরীক্ষায় প্রথম বিভাগে উত্তীর্ণ হয়েছিলেন তিনি এবং তারপরেই কলকাতা বিশ্ববিদ্যালয়ে অধ্যাপনায় নিযুক্ত হন শিশিরকুমার। ১৯১৯ সালে ডিএসসি ডিগ্রি লাভের জন্য কলকাতা বিশ্ববিদ্যালয়ে 'ইন্টারফিয়ারেন্স অ্যাণ্ড ডিফ্র্যাকশান অফ লাইট' বিষয়ে গবেষণা করেছেন তিনি। ব্রিটিশ এম্পায়ারের সদস্য (MBE), ১৯৩৮ রয়েল সোসাইটির ফেলো, ১৯৫৮ এশিয়াটিক সোসাইটির ফেলো (FASB) ইন্ডিয়ান অ্যাসোসিয়েশন ফর দ্য কালটিভেশন অব সায়েন্স (FIAS; ১৯৪৩) তাঁরই উদ্যোগে কলকাতা বিশ্ববিদ্যালয়ে বেতার-পদার্থবিদ্যা বিভাগ চালু হয়। বায়ুমণ্ডলীয় বিজ্ঞানচর্চার উপর তাঁর লেখা 'দি আপার অ্যাটমোস্ফিয়ার' বইটি সেকালে অন‍্যতম গুরুত্বপূর্ণ এবং নির্ভরযোগ্য বই ছিল।
গোকোভা উপসাগর

গোকোভা উপসাগর (তুর্কি ভাষায়: Gökova körfezi বা Kerme körfezi, গ্রিক ভাষায়: Κεραμεικός κόλπος, লাতিন ভাষায়: Ceramicus Sinus, ইংরেজি ভাষায়: Ceramic Gulf) ইজিয়ান সাগরের জলখাত। এটি দক্ষিণ-পশ্চিম তুরস্কের কস বা কারমি উপসাগরের প্রাচীন নাম। এই উপসাগরের তীরে বিখ্যাত হ্যালিকারণ্য'সাস শহর অবস্থিত ছিল।
চরণজিত কাউর বাজ্বয়া

চরণজিত কাউর বাজ্বয়া একজন ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত। তিনি পাঞ্জাব বিধানসভার একজন সদস্য ছিলেন। পাঞ্জাব বিধানসভার কাদিয়ান আসন থেকে ২০১২ সালে নির্বাচিত হয়েছিলেন তিনি। তিনি পাঞ্জাব প্রদেশ কংগ্রেস কমিটির সভাপতি প্রতাপ সিং বাজ্বয়ার সহধর্মিণী। তার স্বামী লোকসভার সদস্য। ১৯৫৯ সালের জুন মাসের ২৫ তারিখে ভারতের পাঞ্জাব প্রদেশের পাটিয়ালাতে জন্মগ্রহণ করেন তিনি। তার পিতার নাম হরিচরণ সিং চাহাল এবং তার মাতার নাম গুরুচরণ চাহাল। তিনি একজন স্নাতক। ম্যাট্রিকুলেশন, ইন্টারমিডিয়েট শেষ করার পর, ১৯৭৯ সালে, পাঞ্জাব বিশ্ববিদ্যালয় থেকে ইংরেজিতে স্নাতক ডিগ্রি লাভ করেন তিনি। চরণজিত কাউর বাজ্বয়া, ২০১২ সালে, পাঞ্জাব বিধানসভা নির্বাচনে, কাদিয়ান আসন থেকে নির্বাচন করার জন্য ভারতীয় জাতীয় কংগ্রেস থেকে মনোনয়ন পান। কাদিয়ান জায়গাটি কাদিয়ানি সম্প্রদায়ের প্রতিষ্ঠাতা মির্জা গোলাম আহমদের জন্মস্থান হিসেবে ভারতবর্ষে পরিচিত। চরনজিত কাউর বাজ্বয়া, মোট প্রদত্ত ভোটের ৪৮.৯৪% ভোট পেয়ে, বিধানসভার সদস্য নির্বাচিত হন। তিনি ৫৯,৮৪৩ ভোট পেয়ে নির্বাচিত হয়েছিলেন। তার নিকটতম প্রতিদ্বন্দ্বী ছিলেন প্রাদেশিক সরকারের সাবেক শিক্ষামন্ত্রী শিরোমণি আকালি দলের সেবা সিং সেখোয়ান। সেবা সিং সেখোয়ান পেয়েছিলেন ৪৩,৬৮৭ ভোট, যা প্রদত্ত ভোটের ৩৫.৭৩%। চরনজিত কাউর বাজ্বয়াসহ ১৪ জন নারী, সেবার পাঞ্জাব বিধানসভা নির্বাচনে জয়লাভ করেছিলেন, যা ১১৭ জন সদস্যবিশিষ্ট পাঞ্জাব বিধানসভার মোট সদস্য সংখ্যার ১১.৯৭%। ২০১৬ সালের নভেম্বরে, ভারতীয় সুপ্রিম কোর্ট শতদ্রু-যমুনা সংযোগ নিয়ে পাঞ্জাবের পরিবর্তে হরিয়ানার পক্ষে রায় দিলে পাঞ্জাব বিধানসভার বিরোধী দল ভারতীয় জাতীয় কংগ্রেসের ৪২ জন সদস্য একসাথে বিধানসভা থেকে পদত্যাগ করেন, যাঁদের মধ্যে তিনি ছিলেন অন্যতম। বিষয়টি ভারতীয় রাজনৈতিক অঙ্গনে আলোচনার জন্ম দেয়। ২০১৭ সালের বিধানসভা নির্বাচনে, তিনি প্রতিদ্বন্দ্বিতা করেন নি। তার আসনে বাজ্বয়া পরিবারের আরেক সদস্য, তার স্বামী প্রতাপ সিং বাজ্বয়ার ভাই ফতেহজং বাজ্বয়া ভারতীয় জাতীয় কংগ্রেস থেকে মনোনয়ন পান এবং জয়লাভ করেন। তিনি প্রতাপ সিং বাজ্বয়ার জীবনসঙ্গিনী। তার স্বামী প্রতাপ সিং বাজ্বয়ার বাবা সৎনাম সিং, বাজ্বয়া পাঞ্জাব বিধানসভার পাঁচ বার নির্বাচিত সদস্য এবং পাঞ্জাব প্রাদেশিক সরকারের সাবেক মন্ত্রী। রাজনীতির বাইরে, বিক্রম প্রতাপ বাজ্বয়া একজন সমাজসেবক ও ক্রীড়া সংগঠক। তার স্বামীর পাশাপাশি তিনিও প্রাদেশিক রাজনীতিতে রেখে চলেছেন গুরুত্বপূর্ণ ভূমিকা। এই দম্পতির একমাত্র সন্তান বিক্রম প্রতাপ বাজ্বয়া। "List of winner and runner-up candidates"। The Tribune। সংগ্রহের তারিখ ১০ মে ২০১৩।  "Seniors skip Bajwa's Golden Temple visit Despite 'diktat'"। The Tribune। ১৭ মার্চ ২০১৩। সংগ্রহের তারিখ ১০ মে ২০১৩।  - "In Punjab, it's all in the family"। The Hindu। ৭ জানুয়ারি ২০১২। সংগ্রহের তারিখ ১০ মে ২০১৩।  http://www.punjabassembly.gov.in/index.php/members/detail/11 "সংরক্ষণাগারভুক্ত অনুলিপি"। ৮ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৯ মার্চ ২০১৯।  "STATISTICAL REPORT ON GENERAL ELECTION, 2012 TO THE LEGISLATIVE ASSEMBLY OF PUNJAB" (পিডিএফ)। Election Commission of India। সংগ্রহের তারিখ ৯ মে ২০১৩।  "SYL verdict: 42 Punjab Congress MLAs submit resignation", Indian Express, 11 November 2016
কেক্সজাকাল্লু

কেক্সজাকাল্লু গ্যাস্তন সোলনিকি রচিত এবং পরিচালিত ২০১৬ সালে মুক্তিপ্রাপ্ত আর্জেন্টিনীয় নাটকীয় চলচ্চিত্র। ৭৩ তম ভেনিস চলচ্চিত্র উৎসবে এটি প্রদর্শিত হয়। ধনী শিল্পপতিদের বেশ কয়েকটি তরুণ কন্যা একটি সাংস্কৃতিক মন্দার শারীরিক এবং আধ্যাত্মিক দিককে সমানভাবে অদম্য এবং বাধ্যকারী পদ্ধতিতে পরীক্ষা করে। লায়লা মাল্টজ লারা তারলোভস্কি কাতিয়া শেচটম্যান ডেনিস গ্রোসম্যান পেড্রো ট্রোকা নাটালি মাল্টজ মারিয়া সোলদি মাবেল মাচাদো লুকাস ওয়াসারম্যান মার্টন ওয়াসারম্যান গ্যাব্রিয়েলা ব্রায়িটম্যান আলবার্তো গ্রোসম্যান সেবাস্তিয়ান তারলোস্কি কার্মান তারলোস্কি মাতেও তারলোস্কি "Kékszakállú"।
জেমস ফ্র্যাঙ্কো

জেমস এডওয়ার্ড ফ্র্যাঙ্কো (ইংরেজি: James Edward Franco; জন্ম: ১৯ এপ্রিল ১৯৭৮) হলেন একজন মার্কিন অভিনেতা ও চলচ্চিত্র নির্মাতা। তিনি ১২৭ আওয়ারস (২০১০) চলচ্চিত্রে অভিনয় করে শ্রেষ্ঠ অভিনেতা বিভাগে অস্কার, বাফটা ও সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ফ্র্যাঙ্কো স্যাম রেইমির স্পাইডার-ম্যান ত্রয়ী (২০০২-২০০৭), মিল্ক (২০০৮), পাইনঅ্যাপল এক্সপ্রেস (২০০৮), ইট, প্রে, লাভ (২০১০), রাইজ অব দ্য প্লেনেট অব দি অ্যাপস (২০১১), স্পিং ব্রেকার্স (২০১২) অজ দ্য গ্রেট অ্যান্ড পাওয়ারফুল (২০১৩), দিস ইজ দি এন্ড (২০১৩) চলচ্চিত্রে অভিনয়ের জন্য পরিচিত। তিনি দ্য ডিজেস্টার আর্টিস্ট (২০১৭) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। ফ্র্যাঙ্কো চলচ্চিত্রের পাশাপাশি টেলিভিশনেও কাজ করেছেন; তিনি হাস্যরসাত্মক নাট্যধর্মী ফ্রিকস অ্যান্ড গিকস (১৯৯৯-২০০০) ধারাবাহিকে ড্যানিয়েল ডেসারিও চরিত্রে অভিনয় করে প্রসিদ্ধি লাভ করেন। তিনি জীবনীমূলক টেলিভিশন চলচ্চিত্র জেমস ডিন (২০০১)-এ অভিনয় করে একটি গোল্ডেন গ্লোব পুরস্কার অর্জন করেন। তিনি ডেটাইমের সোপ অপেরা জেনারেল হসপিটাল (২০০৯-২০১২) ও সীমিত ধারাবাহিক ১১.২২.৬৩ (২০১৬)-এ শ্রেষ্ঠাংশে অভিনয় করেছেন। বর্তমানে তিনি এইচবিওর নাট্যধর্মী ধারাবাহিক দ্য ডেউস (২০১৭-বর্তমান)-এ অভিনয় করছেন। "৬৮তম গোল্ডেন গ্লোব অ্যাওয়ার্ড"। বাংলানিউজটোয়েন্টিফোর.কম। ১৬ জানুয়ারি ২০১১। সংগ্রহের তারিখ ১৯ মার্চ ২০১৯।  "৭৫তম গোল্ডেন গ্লোব অ্যাওয়ার্ড বিজয়ী যারা"। দৈনিক যুগান্তর। ৯ জানুয়ারি ২০১৮। সংগ্রহের তারিখ ১৯ মার্চ ২০১৯।  উইকিমিডিয়া কমন্সে জেমস ফ্র্যাঙ্কো সংক্রান্ত মিডিয়া রয়েছে। ইন্টারনেট মুভি ডেটাবেজে জেমস ফ্র্যাঙ্কো  (ইংরেজি) রটেন টম্যাটোসে জেমস ফ্র্যাঙ্কো (ইংরেজি)
বনোয়া মঁদেলব্রো

বনোয়া মঁদেলব্রো (ফরাসি: Benoit Mandelbrot) একজন পোলীয়-বংশোদ্ভূত ফরাসি গণিতবিদ। তিনি গণিতের একটি আলাদা শাখা হিসেবে ফ্র‌্যাক্টাল জ্যামিতির উন্নয়ন সাধন করেন। মঁদেলব্রো ১৯২৪ সালে পোল্যান্ডের ওয়ারস'-তে জন্মগ্রহণ করেন। তিনি ফ্রান্স ও মার্কিন যুক্তরাষ্ট্রে পড়াশোনা করেন। তিনি ১৯৫২ সালে প্যারিস বিশ্ববিদ্যালয় থেকে গণিতে ডক্টরেট অর্জন করেন। তিনি হার্ভার্ড বিশ্ববিদ্যালয়ে অর্থনীতি, ইয়েল বিশ্ববিদ্যালয়ে প্রকৌশলবিদ্যা, আলবার্ট আইনস্টাইন চিকিৎসা বিশ্ববিদ্যালয়ে শারীরবিদ্যা এবং প্যারিস ও জেনেভা বিশ্ববিদ্যালয়ে গণিতের অধ্যাপনা করেছেন। ১৯৫৮ সাল থেকে তিনি নিউ ইয়র্ক অঙ্গরাজ্যে আইবিএম-এর টি জে ওয়াটসন গবেষণা কেন্দ্রে একজন ফেলো হিসেবে কর্মরত আছেন। প্রথাগত জ্যামিতির তুলনায় ফ্র‌্যাক্টাল জ্যামিতিতে মাত্রাকে অধিকতর বিমূর্ত দৃষ্টিভঙ্গিতে বিবেচনা করা হয়। বর্তমানে বিজ্ঞান ও প্রযুক্তির নানা ক্ষেত্রে এটি প্রযুক্ত হচ্ছে।
আশরাফপুর কিছৌছা

আশরাফপুর কিছৌছা একটি শহর এবং ভারতের উত্তর প্রদেশ রাজ্যের আম্বেদকর নগর জেলার একটি নগর পঞ্চায়েত। এটি বিশ্বব্যাপী সুপরিচিত কারণ এখানে বিখ্যাত চিশতী সুফি দরবেশ সুলতান সৈয়দ মখদুম আশরাফ জাহাঙ্গীর সেমনানির মাজার অবস্থিত, যা সারা বছর ধর্ম, বর্ণ, গোষ্ঠী ও লিঙ্গ নির্বিশেষে লক্ষ লক্ষ ভক্তদের আকর্ষণ করে। নিকটবর্তী রেলওয়ে স্টেশন হল আকবরপুর রেলওয়ে স্টেশন যা প্রায় ২৩ কিলোমিটার দূরে। আকবরপুর স্টেশনটি কলকাতা, দিল্লি, লখনউ, বারাণসী এবং মুম্বাইয়ের মতো বড় শহরগুলির সাথে রেলের মাধ্যমে সংযুক্ত। এসএইচজিআই কলেজ কিছৌছা, পুরাতন ইন্টারমিডিয়েট কলেজগুলোর মধ্যে একটি মুহাদ্দিস-এ-আজম মিশন ওরিয়েন্টাল কলেজ একরা পাবলিক বিদ্যালয় প্রাথমিক বিদ্যালয় কিছৌছা ভারত আদমশুমারি ২০০১-এর হিসাব অনুযায়ী[হালনাগাদ], আশরাফপুর কিছৌছার জনসংখ্যা ১৩,৪২২। পুরুষ ৫১% এবং নারী ৪৯%। আশরাফপুর কিছৌছার গড় সাক্ষরতার হার -৯৮%, জাতীয় গড় ৫৯.৫% এর চেয়ে কম। ৬১% পুরুষ এবং ৩৯% নারী শিক্ষিত। ২১% জনসংখ্যার ৬ বছরের কম বয়সী। আশরাফ জাহাঙ্গীর সেমনানি *Hayate Makhdoom Syed Ashraf Jahangir Semnani(1975) Second Ed.(2017) আইএসবিএন ৯৭৮-৯৩-৮৫২৯৫-৫৪-৬, Maktaba Jamia Ltd, Shamshad Market, Aligarh 202002, India "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।
লেখনী

যেসব সরঞ্জাম হাত দিয়ে ব্যবহার করে কোন পৃষ্ঠতলে বর্ণ, সংখ্যা, ইত্যাদি চিহ্ন লেখা যায়, তাদেরকে লেখনী (ইংরেজি: Writing instrument বা Writing implement) বলা হয়। খোদাইয়ের ক্ষেত্রে পৃষ্ঠের অংশবিশেষ সরিয়ে দিয়ে বা খুঁড়ে চিহ্ন বসানো হয়। লেখকের আঙুল, হাত, কব্জি ও বাহু লেখনীটিকে নিয়ন্ত্রণ করে। লেখকের চাহিদা ও দক্ষতা এবং লিখনের উপকরণের লভ্যতা বিশ্বের বিভিন্ন সংস্কৃতিতে লেখনীর উন্নয়নকে প্রভাবিত করেছে। পশ্চিমা বিশ্বে সবচেয়ে প্রাচীন লিখন পদ্ধতি ছিল কিউনিফর্ম ধরনের। তিন বা চার ধার বিশিষ্ট একটি সূঁচালো কাঠি নরম কাদামাটিতে চাপ দিয়ে লেখা হত এবং পরে এই কাদামাটির চাঙড়গুলিকে শুকিয়ে লেখাতে স্থায়িত্ব আনা হত। লেখনীর পরবর্তী উন্নয়ন ঘটায় গ্রিকেরা। তারা তুলি এবং হাতুড়ি-ছেনির সাহায্যে লেখা শুরু করে। প্রাচীন গ্রিক মৃৎশিল্পগুলিতে এক ধরনের ছোট গোলাকৃতি তুলিতে লেখা হত, আর প্রাচীন গ্রিক বর্ণগুলি ধাতুর হাতুড়ি ও ছেনির সাহায্যে পাথরে খোদাই করা হত। দুই ধরনের গ্রিক লেখাতেই বর্ণগুলির দাগের সরু-মোটা হেরফের দেখা যায় না। পরবর্তীরে রোমানেরা প্রশস্ত ধারবিশিষ্ট লেখনীর সাহায্যে বর্ণগুলির দাগগুলির প্রস্থে বৈচিত্র‌্য এনেছিল। ১ম শতকের শুরুর দিকেই লেখার উদ্দেশ্য এবং পৃষ্ঠের প্রকৃতি অনুযায়ী রোমাদেরা বিভিন্ন লেখনী ব্যবহার করত। ক্ষণস্থায়ী লেখা ও বিদ্যালয়ের অনুশীলনীগুলি ধাতু বা হড়ের তৈরি সূঁচালো কলম দিয়ে মোমে আবৃত ছোট কাঠের পাটাতনে লেখা হত। কলমের সূঁচালো প্রান্ত দিয়ে মোমে আঁচড় কাটতে হত। একই কলমের অন্য ভোঁতা প্রান্তটি দিয়ে লেখা মোছামুছির কাজ চলত। অন্যদিকে স্থায়ী লেখাগুলি প্যাপিরাসে লেখা হত। সরু কলম কালিতে ডুবিয়ে প্যাপিরাসে লেখা হত। প্যাপিরাসের পৃষ্ঠতল রুক্ষ ছিল বলে এই সূঁচালো কালি কলমটি ব্যবহার করা হত। অন্যদিকে অপেক্ষাকৃত মসৃণ পৃষ্ঠদেশে যেমন প্রাণীর চামড়া থেকে প্রস্তুত পার্চমেন্ট বা প্লাস্টার বা পাথরের দেয়ালে লিখতে চেপ্টা তুলি বা প্রশস্ত ধারবিশিষ্ট কালি কলম ব্যবহার করা হত। এসময় হাতুড়ি ও ছেনির সাহায্যে শিলালিপি খোদাইয়েরও প্রচলন ছিল; এগুলিতে সরু ও প্রশস্ত দুই ধরনের রেখাই খোদাই করা হত।
উইলিয়াম হার্ট

উইলিয়াম ম্যাকর্ড হার্ট (ইংরেজি: William McChord Hurt; জন্ম: ২০ মার্চ ১৯৫০-১৩ মার্চ ২০২২) হলেন একজন মার্কিন অভিনেতা। তিনি জুইলিয়ার্ড স্কুল থেকে অভিনয়ের প্রশিক্ষণ গ্রহণ করেন এবং ১৯৭০-এর দশকে মঞ্চে অভিনয় শুরু করেন। হার্টের চলচ্চিত্রে অভিষেক ঘটে কেন রাসেলের বিজ্ঞান কল্পকাহিনিমূলক অল্টারড স্টেটস দিয়ে, যার জন্য তিনি সেরা নবীন অভিনেতা বিভাগে গোল্ডেন গ্লোব পুরস্কার অর্জন করেন। তিনি পরবর্তী কালে নব্য-নোয়া চলচ্চিত্র বডি হিট (১৯৮১) ও গোর্কি পার্ক (১৯৮৩) ছবিতে প্রধান চরিত্রে অভিনয় করেন। ১৯৮৫ সালে হার্ট কিস অব দ্য স্পাইডার ওম্যান চলচ্চিত্রে অভিনয় করে সমাদৃত হন এবং একাধিক পুরস্কার অর্জন করেন, তন্মধ্যে রয়েছে শ্রেষ্ঠ অভিনেতা বিভাগে অস্কার, বাফটা পুরস্কার ও কান চলচ্চিত্র উৎসব থেকে শ্রেষ্ঠ অভিনেতার পুরস্কার। তিনি চিলড্রেন অব আ লেসার গড (১৯৮৬) ও ব্রডকাস্ট নিউজ (১৯৮৭) চলচ্চিত্রে অভিনয় করে শ্রেষ্ঠ অভিনেতা বিভাগে আরও দুটি অস্কারের মনোনয়ন লাভ করেন। পাশাপাশি তিনি এই দশকে মঞ্চেও সক্রিয় ছিলেন এবং অফ-ব্রডওয়ে মঞ্চে ফিফথ হেনরি, ফিফথ অব জুলাই, সেকেন্ড রিচার্ড এবং আ মিডসামার নাইট্‌স ড্রিম নাটকে অভিনয় করেন। ১৯৮৫ সালে তিনি ব্রডওয়ে মঞ্চে হার্লিবার্লি নাটকে অভিনয় করে টনি পুরস্কার অর্জন করেন। তিনি পরবর্তী দশকগুলোতে বিভিন্ন ধরনের চরিত্রে অভিনয় করেন এবং ডেভিড ক্রোনেনবার্গের অপরাধমূলক থ্রিলারধর্মী আ হিস্টরি অব ভায়োলেন্স (২০০৫) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে অস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল এ.আই. আর্টিফিশিয়াল ইনটেলিজেন্স (২০০১), দ্য ভিলেজ (২০০৪), সিরিয়ানা (২০০৫), দ্য গুড শেপার্ড (২০০৬), মিস্টার ব্রুকস (২০০৭), ইনটু দ্য ওয়াইল্ড (২০০৭), রবিন হুড (২০১০), দি ইনক্রেডিবল হাল্ক (২০০৮), ক্যাপ্টেন আমেরিকা: সিভিল ওয়ার (২০১৬) ও অ্যাভেঞ্জার্স: ইনফিনিটি ওয়ার (২০১৮)। "স্টার সিনেপ্লেক্সে চলছে 'রবিন হুড'"। বাংলানিউজটোয়েন্টিফোর.কম। ১৭ অক্টোবর ২০১০। সংগ্রহের তারিখ ২০ মার্চ ২০১৯।  সারওয়ার, ফাহিম ইবনে (২৯ মে ২০১৬)। "একেই বলে শুটিং : যেভাবে বানানো হলো ক্যাপ্টেন আমেরিকা : সিভিল ওয়ার"। এনটিভি অনলাইন। সংগ্রহের তারিখ ২০ মার্চ ২০১৯।  উইকিমিডিয়া কমন্সে উইলিয়াম হার্ট সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে উইলিয়াম হার্ট (ইংরেজি) ইন্টারনেট ব্রডওয়ে ডেটাবেজে উইলিয়াম হার্ট (ইংরেজি) ইন্টারনেট মুভি ডেটাবেজে উইলিয়াম হার্ট  (ইংরেজি) রটেন টম্যাটোসে উইলিয়াম হার্ট (ইংরেজি)
এ বিউটিফুল মাইন্ড (চলচ্চিত্র)

আ বিউটিফুল মাইন্ড (ইংরেজি ভাষায়: A Beautiful Mind) একাডেমি পুরস্কার বিজয়ী মার্কিন চলচ্চিত্র। ২০০১ সালে মুক্তিপ্রাপ্ত এই সিনেমার পরিচালক ছিলেন রন হাওয়ার্ড। এর কাহিনী নেয়া হয়েছে ১৯৯৮ সালের পুলিৎজার পুরস্কার পাওয়া সিলভিয়া নাসার একই নামের বেস্ট সেলিং উপন্যাস থেকে। কাহিনীটি অণুপ্রাণিত হয়েছে নোবেল পুরস্কার বিজয়ী গণিতবিদ জন ন্যাশের জীবন থেকে। মূল চরিত্রে অভিনয় করেছে রাসেল ক্রো। সংকেতলিপি নিয়ে এক গোপন কাজে গণিতবিদ জন ন্যাশের আত্মনিয়োগ করার পর দুর্বিষহ হয়ে ওঠা তার জীবন নিয়ে বায়োগ্রাফীধর্মী মুভি এটি। তিনি কয়েকজন মানুষকে দেখতে পান, তাদের সাথে কথা বলেন কিন্তু তিনি জানেন না এরা বাস্তবে নেই! একসময় কল্পপনার রাজ্যকে জয়, অতঃপর নোবেল অর্জন। সিনেমাটি ২০০১ এর চারটি ক্ষেত্রে একাডেমি পুরস্কার জেতে - সেরা ছবি, সেরা পরিচালক, সেরা পরিবর্তিত চিত্রনাট্য এবং সেরা পার্শ্ব অভিনেত্রী। "A Beautiful Mind (2001)"। Box Office Mojo। IMDb। সংগ্রহের তারিখ নভেম্বর ৮, ২০১০।  "74th Academy Awards"। Oscars.org। ২৪ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ আগস্ট ২৭, ২০০৭।  উইকিউক্তিতে A Beautiful Mind সম্পর্কিত উক্তির সংকলন রয়েছে। ইন্টারনেট মুভি ডেটাবেজে এ বিউটিফুল মাইন্ড (ইংরেজি) রটেন টম্যাটোসে A Beautiful Mind (ইংরেজি) A Beautiful Mind at MSN Movies
ফারুক আলম

ফারুক আলম (জন্ম ১ মার্চ ১৯৪০- ২৪ মে ২০২০) একজন বাংলাদেশি সিভিল ইঞ্জিনিয়ার, কাঠ প্রযুক্তিবিদ ও বাংলাদেশ অভ্যন্তরীণ নৌ-পরিবহন করপোরেশনের (বিআইডব্লিউটিসি) সাবেক চেয়ারম্যান। তিনি শরীয়তপুর-৩ আসন থেকে জাতীয় পার্টির মনোনয়নে তৃতীয় জাতীয় সংসদের সদস্য হিসেবে দায়িত্ব পালন করেন। ফারুক আলম ১৯৪০ সালের ১ মার্চ তৎকালীন ব্রিটিশ ভারতের (বর্তমান বাংলাদেশ) শরীয়তপুর জেলার ডামুড্যা উপজেলায় জন্মগ্রহণ করেন। তার পিতার নাম সুলতান আলম হাওলাদার ও মাতার নাম নূর জাহান বেগম। তিনি ঢাকা থেকে তার প্রারম্ভিক শিক্ষা শেষ করে ১৯৫৯ সালে সুইডিশ-পাকিস্তান ইন্সটিটিউট অব টেকনোলজিতে ভর্তি হন এবং ১৯৬৩ সালে সেখান থেকে কাঠ প্রযুক্তিবিদ্যায় কারিগরি শিক্ষাগ্রহণ শেষ করেন। এরপর ১৯৬৬ সালে তিনি সুইডেনের জনকোপিং-এ এরিক ড্যালবার্গ কলেজ অব ইঞ্জিনিয়ারিং-এ ভর্তি হন এবং ১৯৭০ সালে তিনি পুরকৌশল বিষয়ে স্নাতক সম্পন্ন করেন। ফারুক আলম ১৯৭০ সালে বাংলাদেশ বনশিল্প উন্নয়ন কর্পোরেশনে যোগদানের মাধ্যমে তার কর্মজীবন শুরু করেন এবং ১৯৭৮ সাল পর্যন্ত এর মহাব্যবস্থাপক হিসেবে দায়িত্ব পালন করেন। ১৯৮৬ সালে বাংলাদেশের তৃতীয় জাতীয় সংসদ নির্বাচনে তিনি জাতীয় পার্টির মনোনয়নে শরীয়তপুর-৩ আসন থেকে জাতীয় সংসদ সদস্য নির্বাচিত হন। ১৯৯১ সাল থেকে ১৯৯৪ সাল পর্যন্ত বাংলাদেশ অভ্যন্তরীণ নৌ-পরিবহন করপোরেশনের চেয়ারম্যান হিসেবে দায়িত্ব পালন করেন। BIWTC at present (cover story), Khaled Mahmood; The Economy, December 20-26, 1994 "তৃতীয় জাতীয় সংসদ সদস্যের তালিকা"। বাংলাদেশ জাতীয়ং সংসদ। ৬ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৯।  উইকিমিডিয়া কমন্সে ফারুক আলম সংক্রান্ত মিডিয়া রয়েছে।
ইফতেখার

সাঈদানা ইফতেখার আহমেদ শরীফ, তবে প্রায়শই তাকে ইফতেখার নামে ডাকা হয়, (২২ ফেব্রুয়ারি ১৯২০ - ৪ মার্চ ১৯৯৫), ছিলেন একজন ভারতীয় অভিনেতা যিনি প্রধানত হিন্দি চলচ্চিত্রে কাজ করতেন। তিনি বিশেষ করে একজন পুলিশ কর্মকর্তা চরিত্রে অভিনয়রে সুবাদে সুপরিচিত ছিলেন। কালা কোট (১৯৯৩) - প্রফেসর খুরানা বেকুদি (১৯৯২) (ইফতেখার খান) খুলে-আম (১৯৯২) (ইফতেখার ) - কর্নেল প্রতাপ সিং রানা সিটি অব জয় (১৯৯২) - হাসারির পিতা মহা সংগ্রাম (১৯৯০) জান-ই-ওয়াফা (১৯৯০) শিবা (১৯৮৯) - অধ্যক্ষ নকচুর্ন ইন্ডিয়ান (১৯৮৯) - অধ্যাপক না-ইনসাফি (১৯৮৯) - খান্না (রবির বাবা) ফরপ কি জাং (১৯৮৯) - মি. ওয়ালিয়া আকাঙ্ক্ষা (১৯৮৯) নিয়োগকর্তা ইফতেখার কলকাতার একজন ইহুদি মহিলা হান্নাহ জোসেফকে বিয়ে করেছিলেন, যিনি ইসলাম ধর্মে ধমান্তরিত হয়ে আসার পর নাম পরিবর্তন করে রেহানা আহমেদ রাখেন এবং ২০১৩ সালের ২৭ মে তারিখে মৃত্যুবরণ করেন। এই দম্পতি মৃত্যুকালে ২জন মেয়ে সন্তান রেখে যান। 1991–1996 – Frame To Frame ওয়েব্যাক মেশিনে আর্কাইভকৃত ৩১ মার্চ ২০১৩ তারিখে www.downmelodylane.com. "Meet the people who live and breathe Bollywood"। হিন্দুস্তান টাইমস।  ইন্টারনেট মুভি ডেটাবেজে ইফতেখার (ইংরেজি) ইফতেখার www.bollywoodbx.com.
বাংলাদেশ বনশিল্প উন্নয়ন কর্পোরেশন

বাংলাদেশ বনশিল্প উন্নয়ন কর্পোরেশন বা বিএফআইডিসি বাংলাদেশ সরকারের একটি স্বায়ত্তশাসিত প্রতিষ্ঠান, যেটি বাংলাদেশের বনাঞ্চলের বাণিজ্যিক ব্যবস্থাপনা, কাঠ সংগ্রহ ও নির্দিষ্ট স্থানে বনায়নের কাজ করে থাকে। প্রতিষ্ঠানটির সদরদপ্তর ঢাকার মতিঝিলে অবস্থিত। কর্পোরেশনের বর্তমান চেয়ারম্যান মো. শহিদুল ইসলাম। প্রতিষ্ঠানটি বাংলাদেশ স্বাধীনতা লাভের পূর্বে ১৯৫৯ সালে ‘পূর্ব পাকিস্তান বনশিল্প উন্নয়ন কর্পোরেশন’ নামে প্রতিষ্ঠিতহয়, পরবর্তীতে বাংলাদেশ স্বাধীনতা লাভের পর ১৯৭২ সালে রাষ্ট্রপতির আদেশ নং ৪৮ মোতাবেক এর নাম পরিবর্তন করে বাংলাদেশ বনশিল্প উন্নয়ন কর্পোরেশন রাখা হয়। অন্যান্য কার্যক্রম ছাড়াও প্রতিষ্ঠানটি বাংলাদেশে রাবার বাগান তৈরি ও এর ব্যবস্থাপনার দায়িত্ব পালন করেন। ২০১৬ সালে প্রতিষ্ঠানটি রাবার গাছের কাঠ দিয়ে তৈরি বিভিন্ন আসবাবপত্র উৎপাদন ও বিক্রয় শুরু করে। "চেয়ারম্যান"। বাংলাদেশ বনশিল্প উন্নয়ন কর্পোরেশন। বাংলাদেশ সরকার। সংগ্রহের তারিখ ১১ সেপ্টেম্বর ২০২১।  "বাংলাদেশ বনশিল্প উন্নয়ন কর্পোরেশন"। বাংলাপিডিয়া। সংগ্রহের তারিখ ২০ মার্চ ২০১৯।